PATVIRTINTA

Sedos Vytauto Mačernio gimnazijos

direktoriaus 2024 m. spalio d. įsakymu

Nr. .....

**SEDOS VYTAUTO MAČERNIO GIMNAZIJOS**

**UGDYMO NE GIMNAZIJOS APLINKOJE ORGANIZAVIMO APRAŠAS**

**I SKYRIUS**

**BENDROSIOS NUOSTATOS**

1. Sedos Vytauto Mačernio gimnazijos (toliau- Gimnazija) Ugdymo ne gimnazijos aplinkoje organizavimo aprašas (toliau- Aprašas) reglamentuoja ugdymo proceso vykdymą ne gimnazijos aplinkoje, apibrėžia tvarką dėl organizavimo procedūrų, laiko, trukmės, vietos, formos, turinio atitikties Bendrosioms programoms bei saugumo reikalavimams, užduočių skyrimo ir mokymosi pažangos vertinimo.

2. Ugdymas ne gimnazijoje įgyvendinamas vadovaujantis Pradinio, pagrindinio ir vidurinio ugdymo bendrosiomis programomis, patvirtintomis Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – Bendrosios programos), organizuojant išvykas į muziejų, teatrą, galeriją, parką, STEAM (angl. *Science, Technology, Engineering, Art (creative activities), Mathematics*) (toliau – STEAM) atviros prieigos centrus ar kitas mokymuisi aktualias aplinkas.

3. Aprašo nuostatos netaikomos vykstant į fizinio ugdymo pamokas, kai jos organizuojamas baseinuose ar  sporto aikštynuose ir vykstama ne rečiau kas dvi savaites.

**II SKYRIUS**

**UGDYMO NE GIMNAZIJOS APLINKOJE ORGANIZAVIMO FORMOS IR TRUKMĖ**

4. Atsižvelgiant į dalyko bendrosios programos mokymosi turinį, ugdymo procesas ne gimnazijos aplinkoje gali būti organizuojamas vykdant:

4.1. išvykas iš gimnazijos mokymosi tikslais: į muziejus, STEAM centrus, parkus, sporto aikštynus, baseinus ar kitus objektus, erdves, kuriose organizuojamas ugdymo procesas;

4.2. pažintines veiklas, skirtas vaikų ir jaunimo tautiniam, pilietiniam ir kultūriniam ugdymui skatinti.

5. Pažintinės veiklos organizavimo formos:

5.1. ekskursija – turistinių objektų lankymas nustatytu maršrutu ugdymo tikslais, kurį

vykdo gidas (asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves) arba mokytojas;

5.2. turistinė stovykla – trumpalaikio vaikų poilsio organizavimo forma rekreacinėje teritorijoje su įrengta stovyklaviete;

5.3. sąskrydis – organizuotas vaikų susibūrimas gamtinėje aplinkoje (stovyklavietėje) poilsio ar ugdymo tikslais;

5.4. žygis – ugdymo tikslais organizuotas keliavimas nustatytu maršrutu pėsčiomis ar naudojant įvairias priemones;

5.5. varžybos – organizuotas vaikų (jų grupių) rungtyniavimas ugdymo tikslais;

5.6. kitos gimnazijos vykdomos pažintinės veiklos formos.

6. Galima ugdymo proceso ne gimnazijos aplinkoje trukmė:

6.1. trumpalaikė (nuo vienos iki kelių valandų);

6.2. visos dienos ( ilgesnė nei per dieną nustatytas pamokų laikas);

6.3. ilgesnė nei vienos dienos (trunka ilgiau nei vieną ugdymo dieną, įskaitant kelionę ir apgyvendinimą).

7. Ugdymas ne gimnazijos aplinkoje gali būti organizuojamas:

7.1. artimoje aplinkoje, netoli gimnazijos esančiose organizacijose, viešose erdvėse ar parkuose ir kituose objektuose;

7.2. Mažeikių rajono savivaldybės teritorijoje;

7.3. kitų Lietuvos savivaldybių teritorijose;

7.4. kitose šalyse.

**III SKYRIUS**

**UGDYMO NE GIMNAZIJOS APLINKOJE PLANAVIMAS IR ORGANIZAVIMAS**

8. Mokytojai, atsižvelgdami į dalyko bendrojoje programoje numatytus tikslus, organizuoja ugdymą ne gimnazijos aplinkoje ir tam reikalingus resursus derina su gimnazijos direktoriumi ar dalykus kuruojančiu direktoriaus pavaduotoju ugdymui. Planuojant laikomasi šių principų:

8.1. tikslingumo (veiklų atitikimas dalyko Bendrojoje programoje numatytiems tikslams, užduočių, skiriamų mokiniams, apimtis ir vertė, pažangos vertinimas);

8.2. mokinių saugumo ( priemonių numatymas mokinių saugumui užtikrinti esant ne gimnazijos aplinkoje);

8.3. įtraukumo (mokinių mokymosi poreikių įvairovės užtikrinimas ir sąlygų visiems mokiniams dalyvauti planuojamose veiklose sudarymas, būdų, kaip įtraukti mokinius į veiklas, numatymas;

8.4. ekonomiškumo (papildomų žmogiškųjų ir finansinių išteklių įvertinimas, apgalvojant, ar gimnazija gali juos skirti);

8.5. rizikų tikimybės (galimų rizikų ir jų įveikimo būdų numatymas).

9. Ugdymo veiklos organizuojamos pagal iš anksto sudarytą gimnazijos mėnesio veiklos planą.

**IV SKYRIUS**

**SAUGUMO REIKALAVIMAI IR ATSAKOMYBĖS**

10. Organizuojant išvyką, vykimą į pažintines veiklas (toliau – Išvyka) ir siekiant užtikrinti besimokančiųjų saugumą, yra skiriami lydintys asmenys ir Išvykos vadovas, jų funkcijas apibrėžia gimnazijos direktorius. Lydinčiųjų asmenų skaičius priklauso nuo Išvykoje dalyvaujančių mokinių skaičiaus. Jeigu Išvykoje dalyvauja:

10.1. mažiau nei 15 mokinių ir jie yra vyresni nei 16 metų, skiriamas tik Išvykos vadovas;

10.2. mažiau nei 15 mokinių, kurie mokosi pagal pradinio ugdymo programą, skiriamas Išvykos vadovas ir lydintis asmuo;

10.3. mažiau nei 15 mokinių, kurie mokosi pagal pagrindinio ugdymo programą ir jaunesni nei 16 metų, skiriamas Išvykos vadovas ir lydintis asmuo;

10.4. daugiau kaip 15 mokinių, vyresnių nei 16 metų, skiriamas Išvykos vadovas ir lydintis asmuo;

10.5. daugiau kaip 30 mokinių, skiriamas Išvykos vadovas ir 2 lydintys asmenys;

10.6. organizuojant Išvyką į užsienį, skiriamas Išvykos vadovas ir lydintys asmenys santykiu 15 mokinių – 2 lydintys asmenys; 30 mokinių – 4 lydintys asmenys;

10.7. suaugusiems asmenims vykstant į Išvykas skiriamas tik Išvykos vadovas, kuriuo gali būti skiriamas vienas iš vykstančiųjų.

11. 1–2 klasių mokiniams organizuojamos išvykos ne į ilgesnės nei vienos ugdymo dienos trukmės.

12. Siekiant užtikrinti mokinių saugumą organizuojant ugdymą ne gimnazijos aplinkoje, laikomasi šių procedūrų:

12.1. gimnazijos direktorius:

12.1.1. skiria ir tvirtina asmenį, atsakingą už ugdymo ne gimnazijos aplinkoje organizavimą;

12.1.2. vertina galimas rizikas ir kitus veiksnius, teikia pritarimą / neteikia pritarimo planuojamai Išvykai;

12.1.3. skiria ir tvirtina Išvykos vadovą ir lydinčiuosius asmenis.

12.1.4. atsižvelgdamas į planuojamos veiklos specifiką, mokinių amžių ir jų specialiuosius ugdymo(si) poreikius, gali nustatyti dalyvaujančiųjų Išvykoje skaičių ir kitokį lydinčių asmenų skaičių;

12.2. **Išvykos vadovas**:

12.2.1. teikia prašymą (1 priedas), sudaro sąrašus (2 priedas), parengia programą (3 priedas) ir teikia išvardintus dokumentus gimnazijos direktoriui ne vėliau kaip likus 3 dienoms iki veiklos pradžios;

12.2.2. numato galimas rizikas ir pasirengimą joms valdyti;

12.2.3. supažindina mokinius su Išvykos planu, jiems pasirašant saugaus elgesio instruktaže, tėvams (globėjams, rūpintojams) informaciją išsiunčia per Tamo dienyną;

12.2.5. įtraukia lydinčius asmenis į parengiamuosius darbus, numato jų pareigas, priskiria lydintiems asmenims mokinių grupes, už kurių saugumą jie atsakingi;

12.2.6. užtikrina numatytų veiklų įgyvendinimą ir sąlygas numatytiems ugdymo tikslams pasiekti;

12.2.7. užtikrina, kad vykdant suplanuotas veiklas būtų laikomasi nustatytų procedūrų;

12.3. **nepilnamečių mokinių tėvai (globėjai, rūpintojai) atsakingi už**:

12.3.1. raštiško sutikimo dėl vaiko dalyvavimo planuojamose veiklose pateikimą, jei vykstama į kitą Lietuvos savivaldybę ar užsienį (4 priedas) už Išvyką atsakingam asmeniui. Jei Išvyka organizuojama arti gimnazijos ( netoli gimnazijos teritorijos esančiuose parkuose, kultūros ir sporto įstaigose ir pan.) raštiško tėvų (globėjų, rūpintojų) sutikimo nereikalaujama. Tėvai per Tamo dienyną informuojami apie planuojamą Išvyką, supažindinami su jos turiniu. Mokiniams, dėl tam tikrų priežasčių nedalyvaujantiems Išvykoje, vyksta ugdymo procesas gimnazijos nustatyta ugdymo organizavimo forma;

12.3.2. su Išvykai organizuoti susijusių išlaidų apmokėjimu laiku;

12.3.3. būtinos informacijos apie vaiko sveikatą perdavimu lydintiems asmenims;

12.4. **mokiniai atsakingi**:

12.4.1. už dalyvavimą Išvykoje. Atsisakyti dalyvauti gali tik dėl objektyviai pagrįstų priežasčių (pvz., liga, atstovavimas kitai institucijai ir pan.)

12.4.2. už aptartų elgesio taisyklių laikymąsi: nekelti grėsmės sau ir kitiems keliaujant transporto priemone, nepažeisti saugaus eismo reikalavimų, atsakingai elgtis lankant numatytus objektus ir kt.

**V SKYRIUS**

**IŠVYKOS Į UŽSIENĮ ORGANIZAVIMAS**

13. Išvyka į užsienį mokymosi tikslais galima, jeigu Išvykos programa ir tikslai padeda siekti Bendrosiose programose numatytų ugdymo tikslų. Prieš Išvyką į užsienio šalį susipažįstama su Lietuvos Respublikos užsienio reikalų ministerijos rekomendacijomis dėl vykimo į pasirinktą šalį.

14. Gimnazijos direktorius, susipažinęs su mokytojo planuojamos Išvykos programos projektu, teikiamu žodžiu individualaus pokalbio metu, priima sprendimą dėl mokinių Išvykos į užsienį organizavimo, skiria Išvykos vadovą ir lydinčiuosius asmenis, su jais aptaria Išvykos programą, saugaus vykimo aplinkybes, galimas rizikas bei jų valdymą.

15. Išvykos į užsienį vadovas:

15.1. sudaro detalią Išvykos programą ne vėliau kaip prieš savaitę iki Išvykos pradžios (5 priedas);

15.2. numato galimas kelionės rizikas ir jų valdymą ir aptaria su gimnazijos direktoriumi;

15.3. pateikia Išvykos programą ir detalią informaciją mokinių tėvams (globėjams, rūpintojams) dėl nakvynės vietos, nurodo telefono numerį, kuriuo gali susiekti, bei kitą svarbią informaciją;

15.4. pateikia reikalavimus reikalingai informacijai gauti iš mokinių tėvų (globėjų, rūpintojų), gauna raštiškus tėvų sutikimus;

15.5. organizuoja vizos, jeigu reikalinga, gavimą;

15.6. organizuoja mokinių pasirengimą vykti į Išvyką, atsižvelgdamas į gimnazijos nustatytas taisykles. Neišvykusiems mokiniams ugdymo procesas organizuojamas gimnazijoje įprasta tvarka;

15.7. supažindina su Išvykai į užsienį reikalinga informacija, taisyklėmis, paaiškina pagrindinius kultūrinius skirtumus, nurodo galimus informacijos šaltinius, pasiūlo mokiniams savarankiškai susipažinti su šalimi, į kurią vykstama;

**VI SKYRIUS**

**BAIGIAMOSIOS NUOSTATOS**

16.Išvykoms organizuoti ugdymo procese gali būti naudojamos pažintinei veiklai skiriamos lėšos, vadovaujantis Lietuvos Respublikos švietimo, mokslo ir sporto ministro 2007 m. spalio 2 d. įsakymu Nr. ISAK-1934 „Dėl Mokinių pažintinei veiklai skirtų lėšų naudojimo metodinių rekomendacijų patvirtinimo“. Prioritetas skiriamas mokinių motyvavimui skatinti, Išvykoms į rajono, respublikos, tarptautines olimpiadas, varžybas.

17. Ugdymo ne gimnazijos aplinkoje veiklos numatomos gimnazijos mėnesio plane. Kiekvienas mokytojas su kiekviena mokoma klase organizuoja bent po vieną veiklą ne gimnazijos aplinkoje per pusmetį.

\_\_\_\_\_\_\_\_\_\_\_\_\_\_\_\_\_\_

1 priedas

Sedos Vytauto Mačernio gimnazijos

Direktoriui

**PRAŠYMAS DĖL IŠVYKOS SU MOKINIAIS**

20\_\_\_-\_\_\_-\_\_\_

Seda

Prašyčiau leisti \_\_\_\_\_\_\_ m. \_\_\_\_\_\_\_\_\_\_\_\_\_ mėn. \_\_\_\_\_d. vykti į Išvyką maršrutu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Išvykos metu mokinius lydės asmenys:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, pareigos)

Išvykos vadovas (-ė) \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIDEDAMA:**

1. Mokinių sąrašas.
2. Išvykos programa.

 2 priedas

**MOKINIŲ, VYKSTANČIŲ Į IŠVYKĄ, SĄRAŠAS**

|  |  |  |
| --- | --- | --- |
| Eil. Nr. | Vardas, pavardė | Klasė |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |
| 9. |  |  |
| 10. |  |  |
| 11. |  |  |
| 12. |  |  |
| 13. |  |  |
| 14. |  |  |
| 15. |  |  |
| 16. |  |  |
| 17. |  |  |
| 18. |  |  |
| 19. |  |  |
| 20. |  |  |
| 21. |  |  |
| 22. |  |  |
| 23. |  |  |
| 24. |  |  |
| 25. |  |  |
| 26. |  |  |
| 27. |  |  |
| 28 |  |  |
| 29. |  |  |
| 30. |  |  |

3 priedas

**SEDOS VYTAUTO MAČERNIO GIMNAZIJOS**

**IŠVYKOS PROGRAMA**

\_\_\_\_\_\_\_\_\_\_\_\_\_\_

(data)

Seda

|  |  |  |  |
| --- | --- | --- | --- |
| Eil. nr. | Išvykos tikslai (siejami su dalyko bendrąja programa ar ugdomosiosmis kompetencijomis) | Trukmė | Detalus maršrutas, išvykimo ir atvykimo laikas |
|  |  |  |  |

Išvykos vadovas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (Vardas, pavardė)

 4 priedas

**Tėvų (globėjų, rūpintojų) sutikimas**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (vieno iš tėvų (globėjų, rūpintojų) vardas, pavardė)

sutinku/nesutinku, kad mano nepilnametis vaikas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vaiko vardas, pavardė, klasė)

\_\_\_\_\_\_\_ m. \_\_\_\_\_\_\_\_\_\_\_\_\_ mėn.\_\_\_\_d. nuo \_\_\_\_\_iki \_\_\_\_\_ val. dalyvautų išvykoje maršrutu

 (metai) (mėnuo) (diena) (išvykimo val.) (grįžimo val.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (maršrutas)

* Savo vaiką supažindinau su elgesio ir saugumo taisyklėmis: saugus elgesys autobuse, gatvėje, kelte, viešbutyje.
* Prašau, kad reikalui esant ar įvykus nelaimingam įvykiui, mano vaikui būtų suteikta pirmoji medicininė pagalba.
* **Užtikrinu, kad supažindinau savo vaiką su alkoholinių gėrimų, narkotinių ir psichotropinių medžiagų galimomis vartojimo pasekmėmis. Jis (ji) yra informuotas (-a), kad nusižengęs (-usi) šioms taisyklėms, išvykoje dalyvauti nebegalės. Užtikrinu, kad atvyksiu jo pasiimti.**

**Pranešu, kokius vaistus pasiims ir vartos išvykoje mano vaikas: \_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Papildoma informacija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patvirtinu, kad neturėsiu pretenzijų mokytojui ir gimnazijai, jei įvyks nelaimingas atsitikimas ne dėl mokytojo kaltės.

Tėvai (globėjai, rūpintojai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

5 priedas

**SEDOS VYTAUTO MAČERNIO GIMNAZIJOS**

**IŠVYKOS Į UŽSIENĮ PROGRAMA**

\_\_\_\_\_\_\_\_\_\_\_\_\_\_

(data)

Seda

|  |  |  |  |
| --- | --- | --- | --- |
| Eil. nr. | Išvykos tikslai (siejami su dalyko bendrąja programa ar ugdomosiosmis kompetencijomis) | Trukmė | Detalus maršrutas, išvykimo ir atvykimo laikas |
|  |  |  |  |

**Detali informacija:**

Nakvynės vietos:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kita svarbi informacija:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Išvykos vadovas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (Vardas, pavardė)